ระเบียบคณะกรรมการจัดสรรที่ดินจังหวัดหนองบัวลำภูว่าด้วยการระงับการจดทะเบียนสิทธิและนิติกรรมในที่ดินจัดสรรพ.ศ. ๒๕๖๑ อาศัยอำนาจตามความในมาตรา ๑๔ (๔) แห่งพระราชบัญญัติการจัดสรรที่ดิน พ.ศ.๒๕๔๓ และมาตรา ๕๐ แห่งพระราชบัญญัติการจัดสรรที่ดิน พ.ศ. ๒๕๔๓ ซึ่งแก้ไขเพิ่มเติมโดยพระราชบัญญัติการจัดสรรที่ดิน(ฉบับที่ ๒) พ.ศ. ๒๕๕๘ คณะกรรมการจัดสรรที่ดินจังหวัดหนองบัวลำภู จึงกำหนดหลักเกณฑ์และวิธีการระงับการจดทะเบียนสิทธิและนิติกรรมในที่ดินจัดสรรไว้ดังต่อไปนี้ข้อ ๑ ระเบียบนี้เรียกว่าระเบียบคณะกรรมการจัดสรรที่ดินจังหวัดหนองบัวลำภู ว่าด้วยการระงับการจดทะเบียนสิทธิและนิติกรรมในที่ดินจัดสรรพ.ศ. ๒๕๖๑ข้อ ๒[๑] ระเบียบนี้ให้บังคับใช้ตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ นิติบุคคลหมู่บ้านจัดสรรหรือนิติบุคคลตามกฎหมายอื่นหรือผู้ซึ่งดำเนินการเพื่อการบำรุงรักษาสาธารณูปโภคตามที่ได้รับอนุมัติจากคณะกรรมการที่มีความประสงค์ขอให้พนักงานเจ้าหน้าที่ระงับการจดทะเบียนสิทธิและนิติกรรมในที่ดินจัดสรรของผู้ค้างชำระเงินค่าบำรุงรักษาและการจัดการสาธารณูปโภคตั้งแต่หกเดือนขึ้นไปนิติบุคคลดังกล่าวต้องมีหนังสือแจ้งให้ผู้ค้างชำระทราบล่วงหน้าอย่างน้อยสิบห้าวัน เมื่อครบกำหนดแล้วให้แจ้งเป็นหนังสือต่อเจ้าพนักงานที่ดินจังหวัดหนองบัวลำภูหรือเจ้าพนักงานที่ดินจังหวัดหนองบัวลำภูสาขา ซึ่งที่ดินนั้นตั้งอยู่พร้อมหลักฐานการแจ้งเจ้าของที่ดินข้อ ๔ เมื่อเจ้าพนักงานที่ดินจังหวัดหนองบัวลำภูหรือเจ้าพนักงานที่ดินจังหวัดหนองบัวลำภูสาขา ได้รับแจ้งตามข้อ๓ แล้ว ให้สั่งระงับการจดทะเบียนสิทธิและนิติกรรม แล้วดำเนินการดังต่อไปนี้(๑) ลงในบัญชีอายัด (บ.ท.ด. ๒๗) โดยระบุว่าระงับการจดทะเบียนสิทธิและนิติกรรมตามมาตรา๕๐ แห่งพระราชบัญญัติการจัดสรรที่ดิน พ.ศ. ๒๕๔๓ ซึ่งแก้ไขเพิ่มเติมโดยพระราชบัญญัติการจัดสรรที่ดิน(ฉบับที่ ๒) พ.ศ. ๒๕๕๘ ตามหนังสือนิติบุคคล .... ลงวันที่ .... แล้วลงลายมือชื่อกำกับไว้ พร้อม วัน เดือน ปี(๒) เขียนคำสั่งห้ามโอน (ท.ด. ๓๗) กลัดติดไว้ตรงด้านหน้าของหนังสือแสดงสิทธิในที่ดินฉบับสำนักงานที่ดินสำหรับที่ดินแปลงที่ถูกระงับเมื่อดำเนินการตามวรรคหนึ่งเสร็จแล้ว ให้เจ้าพนักงานที่ดินจังหวัดหนองบัวลำภูหรือเจ้าพนักงานที่ดินจังหวัดหนองบัวลำภู สาขา ทำเป็นหนังสือแจ้งเจ้าของที่ดินเรื่องการระงับการจดทะเบียนสิทธิและนิติกรรมในวันที่ลงบัญชีอายัดข้อ ๕ เมื่อเจ้าของที่ดินผู้ค้างชำระเงินค่าบำรุงรักษาและการจัดการสาธารณูปโภคได้ชำระเงินค่าบำรุงรักษาและการจัดการสาธารณูปโภคพร้อมค่าปรับครบถ้วนถูกต้องแล้วให้นิติบุคคลหมู่บ้านจัดสรรหรือนิติบุคคลตามกฎหมายอื่นหรือผู้ซึ่งดำเนินการเพื่อการบำรุงรักษาสาธารณูปโภคตามที่ได้รับอนุมัติจากคณะกรรมการ มีหนังสือแจ้งให้เจ้าพนักงานที่ดินจังหวัดหนองบัวลำภูหรือเจ้าพนักงานที่ดินจังหวัดหนองบัวลำภู สาขา ยกเลิกการระงับการจดทะเบียนสิทธิและนิติกรรมภายในเจ็ดวันนับแต่วันที่เจ้าของที่ดินชำระเงินจำนวนดังกล่าวหรือเจ้าของที่ดินอาจนำหลักฐานการชำระเงินที่ครบถ้วนมาขอให้เจ้าพนักงานที่ดินจังหวัดหนองบัวลำภูหรือเจ้าพนักงานที่ดินจังหวัดหนองบัวลำภู สาขา ยกเลิกการระงับการจดทะเบียนสิทธิและนิติกรรมก็ได้ข้อ ๖ เมื่อเจ้าพนักงานที่ดินจังหวัดหนองบัวลำภูหรือเจ้าพนักงานที่ดินจังหวัดหนองบัวลำภูสาขา ได้รับแจ้งตามข้อ ๕ แล้ว ให้สั่งยกเลิกการระงับการจดทะเบียนสิทธิและนิติกรรมแล้วให้ขีดฆ่ารายการในบัญชีอายัดด้วยหมึกสีแดง และบันทึกไว้ในช่อง ๖ (จัดการเสร็จ)โดยระบุว่า ยกเลิกคำสั่งระงับการจดทะเบียนสิทธิและนิติกรรม ตามหนังสือนิติบุคคล....ลงวันที่....หรือตามหลักฐานการชำระเงินเลขที่.... ลงวันที่ .... แล้วลงลายมือชื่อกำกับไว้ พร้อมวัน เดือนปี และปลดคำสั่งห้ามโอน (ท.ด.๓๗) ออกกรณีที่เจ้าของที่ดินนำหลักฐานการชำระเงินมาขอยกเลิกระงับการจดทะเบียนสิทธิและนิติกรรมให้เจ้าพนักงานที่ดินจังหวัดหนองบัวลำภูหรือเจ้าพนักงานที่ดินจังหวัดหนองบัวลำภู สาขาทำหนังสือแจ้งนิติบุคคลเรื่องยกเลิกการระงับการจดทะเบียนสิทธิและนิติกรรมในวันที่ยกเลิกด้วยประกาศ ณ วันที่ ๑๓ มีนาคม พ.ศ. ๒๕๖๑ธนากร อึ้งจิตรไพศาลผู้ว่าราชการจังหวัดหนองบัวลำภูประธานกรรมการจัดสรรที่ดินจังหวัดหนองบัวลำภูพัชรภรณ์/จัดทำ๘มิถุนายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๘๓ ง/หน้า ๖/๑๐ เมษายน ๒๕๖๑